**Ubytovací poriadok**Klient, ktorý si rezervuje ubytovanie v **Penzióne SKI Jezersko\*\*\*** sa súčasne zaväzuje, že bude dodržiavať vnútorný ubytovací poriadok:

1. Ubytovacie zariadenie môže ubytovať len klienta, ktorý predloží na recepcii svoj platný doklad totožnosti. Ubytovanie cudzincov sa riadi príslušnými právnymi predpismi v SR.
2. Pri príchode sa uhrádza vopred dohodnutá suma za pobyt, doplatok je možný v hotovosti alebo kartou, po zaplatení doplatku klient obdrží kľúč od izby a penziónu a bude mu vystavený ubytovací preukaz.
3. Ubytovacie zariadenie poskytuje klientovi služby v rozsahu a kvalite, určenej príslušnou vyhláškou č. 419/2001 z. Z. Ministerstva Hospodárstva SR, ktorou sa upravuje kategorizácia ubytovacích zariadení a klasifikačné znaky na ich zaraďovanie do tried.
4. Nástup je možný v čase od **14.00 do 20.00**, neskorší alebo skorší príchod je možný len po dohode s ubytovateľom za poplatok podľa platného cenníka.
5. Ukončenie pobytu je v deň odchodu do **10.00** hodiny. V opačnom prípade bude klientovi účtovaný ďalší deň pobytu.
6. Kľúče od izieb sú k dispozícii počas celého pobytu. Za stratu kľúča účtujeme poplatok **35 EUR**.
7. Klient si pri obsadení izby vo vlastnom záujme prekontroluje stav a funkčnosť zariadení na izbe a zistené prípadné závady je povinný ihneď ohlásiť na recepcii.
8. Klient súhlasí, že počas celej doby trvania ubytovania má právo vstúpiť za účelom vykonania svojich služobných povinností chyžná.
9. Na izbe alebo v spoločenských priestoroch penziónu klient nesmie bez súhlasu zodpovedného pracovníka vykonávať akékoľvek zmeny na zariadení, vykonávať opravy alebo zásahy do elektrickej siete a inej inštalácie.
10. V izbách nie je dovolené klientom používať vlastné elektrické spotrebiče, okrem elektrických spotrebičov slúžiacich na osobnú hygienu ako sušič vlasov, holiaci strojček a pod.
11. Škody spôsobené na majetku prevádzkovateľa klientom je klient povinný uhradiť v plnej výške.
12. V celej budove penziónu je **PRÍSNY ZÁKAZ FAJČENIA**. Pre fajčiarov je k dispozícii terasa.
13. Prevádzkovateľ nezodpovedá za škody vzniknuté na majetku hostí, za stratu osobných vecí, dokladov a cenných predmetov.Cenné veci si môže každý hosť bezplatne uložiť do trezoru na recepcii.
14. Klient sa nesmie na izbe ani na chodbách hotela hlučne správať a tým rušiť ostatných ubytovaných hostí.V čase od 22.hodiny do 6. hodiny je povinný klient dodržiavať nočný kľud.
15. Pobyt so zvieratami je povolený len v súlade s dokumentom „Pravidlá pre pobyt s domácim zvieraťom“. V prípade porušenia pravidiel môže zariadenie vykázať hostí zo zariadenia a dať im k náhrade škodu, ktorú zviera spôsobilo.
16. Klient je povinný pri odchode z hotelovej izby uzavrieť vodovodné kohútiky, vypnúť elektrické spotrebiče, zhasnúť osvetlenie v miestnosti, uzatvoriť okná, zavrieť vchodové dvere a odovzdať kľúč na recepcii.
17. Hotelové parkovisko slúži hotelovým klientom. Jeho užívanie je bezplatné a nie je strážené.
18. Ubytovaný hosť je povinný dodržiavať ustanovenia ubytovacieho poriadku. V prípade, že ho poruší hrubým spôsobom, môže ubytovanie zariadenie podľa $ 759 ods. 2 občianskeho zákonníka od zmluvy o ubytovacích službách odstúpiť ešte pred uplynutím dohodnutého času.
19. Sťažnosti a reklamácie klientov sa vykonávajú v zmysle reklamačného poriadku hotela, ktorý je na recepcii hotela.
20. STORNO POPLATKY:

Storno poplatky platné pre všetky pobyty okrem TOP sezóny:
50% z ceny ubytovania za pobyt 14 dní pred dňom nástupu na pobyt.

Storno poplatky platné pre pobyty v termíne TOP sezóna:
50% z ceny ubytovania za pobyt 30 dní pred dňom nástupu na pobyt.
80% z ceny ubytovania za pobyt 29 až 20 dní pred dňom nástupu na pobyt.
100% z ceny ubytovania za pobyt 19 a menej dní pred dňom nástupu na pobyt.

Dôležité telefónne čísla:
Tiesňové volanie: 112
Polícia: 158
Požiarnici: 150
Záchranka: 155
Horská služba Bachledova dolina : 00421 911 144 492
Recepcia a rezervácie denne 8:00 – 20:00: +421 910 393 939